**ELŐTERJESZTÉS**

**Körmend Város Önkormányzata Képviselő-testülete 2023. március 30-i ülésére**

**Tárgy:** közvilágítás korszerűsítése – közbeszerzés indítása

Tisztelt Képviselő-testület!

A Képviselő-testület döntése alapján elkészültek Körmend város közvilágítás felújításának tervei.

A beruházás során, közbeszerzési szempontból 2 részre osztottuk a várost: a lakott és nem lakott területekre. A közbeszerzés nyílt eljárásban zajlik, tehát bárki ajánlatot tehet.

A közbeszerzés műszaki tartalmát a tervezők fogják részletesen ismertetni a Pénzügyi-Közbeszerzési és Városfejlesztési Bizottság összevont ülésén, amelyre minden képviselőt meghívunk természetesen, a nem bizottsági tagokat is.

A közbeszerzés műszaki tartalmával kapcsolatosan a legfontosabb, hogy szabvány szerint ( MSZ-CEN 13201.1-4 .2016 szabvány) történne a kiépítés, azaz nem a megtakarításra, hanem a minőségre helyeződne jobban a hangsúly.

A közbeszerzés során a versenyeztetési szempontokat a csatolt felhívás tartalmazza. Kérjük, hogy a Képviselő-testület adjon felhatalmazást a Pénzügyi és Közbeszerzési Bizottságnak arra, hogy amennyiben kisebb módosítás még szükséges az ajánlattételi felhívásban vagy a dokumentációban, azt bírálja el.

Előterjesztés szintjén nem kívánunk többet előadni, mivel a csatolt anyagok részletesek, és mivel tervezői műszaki leírás ismertetésre is sor kerül.

Kérem a Testületet, hogy hozza meg a döntését.

**HATÁROZATI JAVASLAT I.**

1. Körmend Város Önkormányzata Képviselő-testülete megismerte a közvilágítás korszerűsítésére irányuló közbeszerzési eljárást megindító ajánlattételi felhívást, és ajánlattételi dokumentációját, és jóváhagyja azokat.
2. A Képviselő-testület felkéri az eljárást lebonyolító felelős akkreditált közbeszerzési szaktanácsadót arra, hogy a közbeszerzési eljárást indítsa el Körmend város Önkormányzata közbeszerzési szabályzata alapján.

**HATÁROZATI JAVASLAT II.**

Körmend Város Önkormányzata Képviselő-testülete felhatalmazza a Pénzügyi és Közbeszerzési Bizottságot, hogy amennyiben a közbeszerzési eljárás megindítása előtt még kisebb változtatásokat kell végrehajtani a közbeszerzési dokumentáció vagy a műszaki melléklet vonatkozásában, akkor annak jóváhagyásában járjon el, a Képviselő-testület tagjainak tájékoztatása mellett.

Körmend, 2023. 03. 23.

**Bebes István**

**polgármester**